lv de lv en lv en sl en es en en tr es es lv lv lv lv lv lv lv lv lv lv lv lv lv lv lv lv lv lv lv it eo es lv lv lv lv lv lv lv lv lv lv lv lv lv lv lv en es es tr en es en ne en lv en lv lv ca lv lv lv en lv lv lv lv en en en en en en fa en en
Ideja vakariņām ar draugiem – cepts kamambērs ar bumbieru salātiem un ceptiem tomātiem – EVITA ROZENTALE
digitālais saturs | sociālie mediji | copywriting
11. aprīlis, 20183. maijs, 2021 evitarozentale
Ne reizi vien esmu stāstījusi, cik ļoti man patīk uzņemt ciemiņus! Bieži vien cienāšanas pienākumus uzņemas mans vīrs, jo viņam ļoti patīk gatavot gaļas ēdienus. Tā ir viņa specialitāte! Bet mums ir draugi, kuri ir veģetārieši, līdz ar to viņu cienāšana vienmēr pārnāk manā pārziņā, jo tā ir mana iespēja izmēģināt kaut ko jaunu un pārsteidzošu! Šoreiz izlēmu, ka vēlos pasniegt ceptu kamambēru! Jau kādu laiku par to sapņoju, tāpēc paņēmu brīvu stundu, lai lēnām izstaigātu veikalu un saplānotu lieliskas veģetārās vakariņas draugiem! Šoreiz vakariņās – cepts kamambērs ar brūkleņu ievārījumu un grauzdētiem valriekstiem, pavasara lapu salāti ar bumbieriem un krāsnī cepti tomāti!
Cepts kamambērs ar brūkleņu ievārījumu un grauzdētiem valriekstiem
Pagatavošana: 40 minūtes, Nav sarežģīti
Kamambērs (1 mazais ritulis uz personu)
Brūkleņu ievārījums (es izvēlējos Pūres)
Uzkarsē krāsni uz 200°. Uz cepamā papīra izber valriekstus un liek krāsnī apgrauzdēties!
Stikla cepamajā traukā ieklāj cepamo papīru un uz tā uzliek siera ritulīšus. Ja kamambēra siers ir koka trauciņos, tad vari cept ar tiem! Cep sakarsētā krāsnī aptuveni 15 minūtes, bet neļauj tiem piedegt!
Mazā katliņā ieliek pusi burciņas brūkleņu ievārījumu un uz mazas uguns uzkarsē. Tad pievieno kārtīgu šķipsniņu sāls, lai noņemtu saldumu.
Kad siers gatavs, tam pa virsu uzlej karstu ievārījumu un apkaisa ar sasmalcinātiem, apgrauzdētiem valriekstiem.
Pavasara lapu salāti ar bumbieriem
Pagatavošana: 15 minūtes, Nav sarežģīti
Pavasara lapu salātu maisījums 2 pac.
Uz liela šķīvja izber salātu maisījumu.
Nomizo un sagriež bumbierus un avokado nelielās šķēlītēs. Iemaisa tos salātos.
Salātus aplej ar 1/2 citrona sulu, uzber sāli un piparus, samaisa. Pasniedz.
Krāsnī cepti ķiršu tomāti
Pagatavošana: 20 minūtes, Nav sarežģīti
Uzkarsē krāsni uz 180°. Uz pannas uzliek cepamo papīru un uz tā uzliek ķiršu tomātus. Liek krāsnī cepties uz 15 – 20 minūtēm.
Kad tomāti sacepušies, izņem tos no krāsns, aplaista ar nedaudz olīveļļas un uzber sāli un piparus. Pasniedz.
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Veselīga dzīvesveida piezīmes VOL.4
Next Ko es izstāstītu draudzenei… Audzināt bērnu ar īpašām vajadzībām
Leave a Reply Cancel reply